Sõja vastu valmistuvate Kruppi tehaste kirjeldus kõrvuti pildiga Luxembourgi aiast - lillede  ja laste paradiisist, kunstide Pariisist. Tarmukas "Marseljeesi" tõlge oma ulja rütmiga rahulikult maalitud Seine'i maastiku tagapõhjal. Täienduseks karmilt sõnastatud loodusemeeleolule kahekordsest sügisest õppusele mineva maakaitseväelase arutelu sõjasihtide sõgesikumängust. Endeliselt sapine kuu, ja veretav hommik, ja üha painav küsimus: kelle eest see maailmamöll, kelle eest see jookseb veri? Koduhõllaus reisil kaudu sõjakärase Londoni ja üle Põhjamere, kus varitsevad miinid ja saksa ristlejad, kodus  seesama sõjaväeliste õppuste "tra-ta-ta" ja siiski - metsas kollaste lehtede vahel õitsev hiline kannike. Kõikjal äkki arusaamatud ebakõlad, veidrad ning õudsed vastuolud. "Kinni löödud elu uksed, / sõitvad, sõitvad surma suksed."